ai4bharat/Pralekha huggingface dataset:
کامرس اور صنعت کی وزارتہ
پی ایم گتی شکتی – بی آئی ایس اے جی – این ٹیم نے متعلقہ محکموں کے سینئر سرکاری افسران کے ساتھ صلاحیت سازی کی مشقوں کا انعقاد کیا
مرکزی حکومتوں کی تمام وزارتوں کے ڈیٹا کو اپ ڈیٹ کرنے کا کام مہینے کے آخر تک مکمل ہونے کی امید ہے
ڈی پی آئی آئی ٹی اگلے دو مہینوں کے دوران سبھی ریاستوں کے لئے صلاحیت سازی کی مشقوں کی خاطر چھ علاقائی کانفرنسوں کا انعقاد کرےگی
پی ایم گتی شکتی، لاگت کی اثرانگیزی اور مقابلہ جاتی بنانے کےساتھ ساتھ سازوسامان کی اثرانگیزی میں بہتری لائے گی
پی ایم گتی شکتی قومی ماسٹر پلان کو بی آئی ایس اے جی-این  کے ذریعہ متحرک جغرافیائی اطلاعاتی نظام  پلیٹ فارم میں تیار کیا گیا ہے جس میں سبھی وزارتوں / محکموں کے خصوصی ایکشن پلان پر ڈیٹا کو ایک وسیع ڈیٹا بیس کے اندر شامل کیا جارہا ہے۔ سسٹم کو مستقبل میں پروجیکٹ منیجمنٹ ٹول ، ڈائنامک ڈیس بورڈز، ایم آئی ایس رپورٹز جنریشن وغیرہ کے ساتھ ڈیجیٹل ماسٹر پلان کے طور پر تیار کیا جائے گا۔
پروسیس کو آسان تر بنانے کے لئے بھارت سرکار کے تحت متعلقہ وزارتوں اور محکمے کے سینئر سطح کے افسران کے ساتھ بی آئی ایس اے جی –این ٹیم کے ذریعہ صلاحیت سازی کی مشق کا انعقاد کیا جارہا ہے۔ جس کا مقصد ایک ہی منچ میں اپنی موجودہ /منصوبہ بند پروجیکٹوں پر ڈیٹا کو مربوط اور ہم آہنگ کرنا ہے۔ فی الحال جاری یہ مشق بندرگاہ، بحریہ آبی گزرگاہوں کی وزارت، شہری ہوابازی کی وزارت ،بجلی کی وزارت، مواصلات کے محکمہ وغیرہ کے لئے پہلے ہی شروع کی جاچکی ہے۔
یہ تفصیلی مشق، قومی ماسٹر پلان کی تازہ کاری کے لئے متعلقہ محکموں اور بی آئی ایس اے جی –این کے درمیان ڈیٹا کے تبادلہ کی نشاندہی کرے گی ۔ یہ مشق محکموں کو جی آئی ایس آلات کے بارے میں بہتر معلومات حاصل کرنے میں مدد کرے گی اور انہیں دیگر ڈھانچہ جاتی پروجیکٹوں کے تال میل میں اپنے پروجیکٹوں کی طے وقت پر ترجیح دینے اور منصوبہ بندی میں اہل بنائے گی۔ اس سے لاجسٹکس کی کارکردگی میں اضافہ ہوگا اور بھارتی معیشت کی مسابقت میں بہتری آئے گی۔
بنیادی ڈھانچہ کی وزارتیں قومی ماسٹر پلان پورٹل میں موجودہ اور مجوزہ بنیادی ڈھانچے کی جدیدیت کو یقینی بنارہی ہیں۔ اسی طرح اقتصادی وزارتیں ، ملک میں موجودہ اقتصادی شعبوں کو اپ ڈیٹ کررہی ہیں۔
اس مشق سے بنیادی سہولیات میں نہ صرف فرق کی پہچان کی جاسکے گی بلکہ اقتصادی شعبوں کی ضروریات کی بھی جانکاری دی جاسکے گی۔ اس طرح کے فرق کے تجزیہ کی جانچ ،نیٹ ورک پلاننگ گروپ کے ذریعہ کی جائے گی۔ بنیادی ڈھانچہ میں سفارش کردہ فرق کو متعلقہ بنیادی ڈھانچہ کی وزارتوں کے ذریعہ ترجیحی بنیاد پر لیا جائے گا۔ اس طرح لاجسٹکس کارکردگی میں بہتری آئے گی۔ بنیادی سہولیات کی تہوں کو جدید تر بنانے سے اقتصادی وزارتوں کے ذریعہ نئے اقتصادی شعبوں کا پتہ لگانے کے معاملے میں مدد ملے گی۔
سبھی اقتصادی وزارتوں کو یہ مشورہ دیا گیا ہے کہ وہ بنیادی ڈھانچہ کی کمیوں کی پہچان کی سمت میں کام کریں تاکہ ایسے پروجیکٹوں کو مشن موڈمیں لیا جاسکے۔ امید ہے کہ مہینے کے آخر تک مرکزی حکومت کی سبھی وزارتوں کی طرف سے ڈیٹا اپ ڈیٹ کرنے کا کام مکمل کرلیا جائے گا۔
صنعت اور داخلی تجارت کے فروغ کا محکمہ  نے ملک کی سبھی ریاستوں کے لئے یکساں مشق کرنے کے لئے اگلے دو مہینوں کے دوران چھ علاقائی کانفرنس کے انعقاد کا فیصلہ کیا ہے۔ امید کی جارہی ہے کہ مرکز اور ریاستی حکومتوں کی جانب سے مکمل بنیادی ڈھانچے اور اقتصادی شعبوں کی جدیدت کے ساتھ بنیادی سہولیات اور اقتصادی وزارتوں کے لئے بروقت فیصلہ کرنے کا قومی ماسٹر پلان ایک اہم وسیلہ بن جائے گا۔ جن سے لاگت کی اثرانگیزی اور مسابقت کی راہ ہموار ہوگی اور اس طرح سے ملک میں مجموعی سازوسامان کی اثرانگیزی میں بہتری آئے گی۔
وزیراعظم کا دفتر
وزیر اعظم نے دیوالی کے موقع پر عوام کو مبارکباد پیش
نئی دہلی، 04 نومبر 2021:
وزیر اعظم جناب نریندر مودی نے دیوالی کے موقع پر عوام کو مبارکبادپیش کی۔ ایک ٹوئیٹ میں، وزیر اعظم نے کہا؛
’’دیوالی کے مبارک موقع پر اہل وطن کو دلی مبارکباد۔ میں دعا کرتاہوں کہ روشنی کا یہ تیوہار سبھی کی زندگی میں مسرتیں، خوشحالی اور خوش نصیبی لے کر آئے۔
سبھی کو دیوالی کی مبارکباد۔‘‘
صحت اور خاندانی بہبود کی وزارت
میڈیکل کالجوں سے متعلق اپ ڈیٹ
سال 2014سے اب تک 157میڈیکل کالجوں کی منظوری دی گئی
‘‘موجودہ ضلع/ریفرل ہسپتال کے ساتھ منسلک نئے میڈیکل کالج کے قیام’’ کے لیے مرکزی اسپانسر شدہ اسکیم  کے تحت 2014 سے اب تک 157 میڈیکل کالجوں کو منظوری دی گئی ہے۔
ان میڈیکل کالجوں میں 157 نرسنگ کالجوں کے قیام کا اعلان بجٹ تقریر 24-2023 میں کیا گیا ہے۔ ریاست کے لحاظ سے نرسنگ کالج درج ذیل ہیں:
انڈمان اور نکوبار جزائر ، اروناچل پردیش ، آندھرا پردیش ، آسام ، بہار ، چھتیس گڑھ ، گجرات ، جھارکھنڈ ، جموں و کشمیر  )، ہماچل پردیش ، ہریانہ ، کرناٹک ، لداخ ، مدھیہ پردیش ، مہاراشٹر  منی پور ، میگھالیہ ، میزورم ، ناگالینڈ ، اڈیشہ ، پنجاب ، راجستھان ، اتراکھنڈ ، اتر پردیش ، تامل ناڈو ، مغربی بنگال  سکم ۔
ان 157 نرسنگ کالجوں کے قیام کے لیے فنڈنگ کا طریقہ درج ذیل ہے:

|
|
کالجوں کی تعداد
|
|
تناسب
|
|
مرکزی حصہ
|
|
ریاستی حصہ
|
|
کل
|
|
بغیرقانون سازی والے مرکز کے زیرانتظام علاقے:
2x10 = 20
|
|
100%
|
|
10x2=20
|
|
0
|
|
20
|
|
شمال مشرقی /خصوصی زمرے کی ریاستیں: 22x10 = 220
|
|
90:10
|
|
22x9=198
|
|
22x1 = 22
|
|
220
|
|
دیگرریاستیں:
133x10 = 1330
|
|
60:40
|
|
133x6= 798
|
|
133x4 = 532
|
|
1330
وزارت دفاع
بھارتی فوج نے بنیادی ڈھانچے کے بندوبست کے لیے ایک سافٹ ویئر شروع کیا
نئی دہلی،29 اکتوبر بنیادی ڈھانچے کی ترقی نے بہت سے فوجی اسٹیشنوں پر جہاں آزادی سے پہلے کے بھارت کے دور میں بنی ہوئی پرانی عمارتوں کو تبدیل کرنا ہے بڑی اہمیت اختیار کرلی ہے۔ یہ کام بڑا دشوار کن اور وقت طلب ہے کیونکہ اس میں مختلف ایجنسیاں شامل ہیں۔ زمین بھی بہت مشکل سے ملتی ہے کیونکہ تمام چھاؤنیاں اور فوجی اسٹیشن بڑے آبادی مراکز کے اب قریب آگئے ہیں۔ اس وقت بنیادی ڈھانچے کی ترقی اور بندوبست کے سلسلے میں جو کام کیے جانے ہیں ان میں زمین حاصل کرنا، منصوبہ بندی اور کام کی نگرانی، ماحول کی تبدیلی اور عمارتیں بنانے کی پالیسیوں پر رد عمل یہ تمام کام انسانی ہاتھوں سے انجام دیئے جانے ہیں جن میں نہ صرف وقت لگے گا بلکہ پوری صلاحیت کو بھی بروئے کار نہیں لایا جاسکتا۔
اس بات کا احساس کرتے ہوئے کہ خود کاری، تبدیلی لانے اور پوری صلاحیت سے کام کرنے کے لیے تمام ساجھے داروں کے لیے ضروری ہوگئی ہے تاکہ اس کام میں شفافیت لائی جاسکے اور جواب دہی بڑھ سکے، بھارتی فوج نے ایک سافٹ ویئر متعارف کرایا ہے جس کو ’’انفراسٹرکچر مینجمنٹ سسٹم ‘‘ کا نام دیا گیا ہے اس سافٹ ویئر کا افتتاح سی او ایس نے 28 اکتوبر 2020 فوجی کمانڈروں کی کانفرنس کے موقع پر الگ سے کیا تھا۔
جو سافٹ ویئر تیار کیا گیا ہے اس کی خصوصیات اس طرح ہیں:
- کاموں پر خودکار طریقے پر شروع ہونا، وزارت دفاع کی طرف سے فہرست کی تیاری اور منظوری
- سی ایف اے کے ذریعے انتظامیہ منظوری ، تفویض کرنا اور کام کا جائزہ لینا۔
- سی اے او پول رہائش گاہ کی خود کار فراہمی، چھٹیوں کا منصوبہ، دوبارہ الاٹ منٹ اور دیکھ ریکھ کی شروعات۔
- رہائش گاہ کے الاٹ منٹ/ بچوں کی تعلیم کے میدان، خصوصی صلاحیت والے بچوں اور جسمانی طور پر معذور بچوں کے لیے کی خود بخود منظوری۔
- ایمرجنسی دروازے سمیت چھاؤنی کی سڑکوں کا بندوبست۔
- زمین، کام اور رہائشی پالیسیوں کی آن لائن فراہمی۔
- زمین پر قبضے، پرانے بنگلوں، وی آئی پی حوالوں اور منتقلی/ زمین کے تبادلے کی نگرانی۔
وزیراعظم کا دفتر
وزیراعظم نے شری رام چندر مشن کے 75 سالہ جشن کی تقریب کے موقع پر خطاب کیا
دیسی حکمت اور یوگا آیور وید نے کورونا کی وبا سے نمٹنے میں اہم کردار ادا کیا ہے: وزیراعظم
فلاح و بہبود کا بھارتی تصور بیماری کے محض علاج سے کہیں زیادہ وسیع ہے: وزیراعظم
دنیا کے سامنے یوگا اور آیوروید کو اسی زبان میں پیش کیا جانا چاہیے جسے وہ سمجھتی ہے: وزیر اعظم
وزیر اعظم نے بھارت کو روحانیت و صحت کی سیاحت کا مرکز بنانے کے لیے کام کرنے پر زور دیا
نئی دلی، 16 فروری 2021
وزیر اعظم نے شری رام چندر مشن کے 75 سال کی تکمیل کے موقع سے منعقدہ ایک تقریب سے خطاب کیا۔ وزیر اعظم نے لوگوں کے درمیان معنویت، امن، صحت اور روحانی بہبود کو فروغ دینے کے لیے مشن کے کردار کی ستائش کی۔ انہوں نے یوگا کو مقبول بنانے کے لیے بھی مشن کو سراہا۔ وزیر اعظم نے کہا کہ آج کی تیز رفتار اور تناؤ والی زندگی میں جب کہ دنیا طرز زندگی سے متعلق بیماریوں اور وبا سے جوجھ رہی ہے، سہج مارگ، ہارٹ فل نیس اور یوگا دنیا کے لیے امید کی کرن کی طرح ہیں ۔
کورونا کی وبا سے بھارت کی لڑائی کا ذکر کرتے ہوئے وزیر اعظم نے کہا کہ 130 کروڑ بھارتیوں کی حرکیت دنیا کے لیے ایک مثال بن گئی ہے۔ اس لڑائی میں گھریلو حکمت اور یوگا آیور وید نے بڑا کردار ادا کیا ہے۔
جناب مودی نے کہا کہ بھارت عالمی فلاح کو آگے بڑھانے میں انسان مرکوز نظریہ رکھتا ہے۔ یہ انسان مرکوز نقطہ نظر فلاح، بہبود اور دولت کے صحت مند توازن پر مبنی ہے۔ گزشتہ چھ برسوں میں بھارت نے دنیا کے سب سے بڑے عوامی فلاح و بہبود کے پروگرام شروع کیے ہیں۔ ان کوششوں کا مقصد غریبوں کو باوقار اور مواقع سے بھرپور زندگی مہیا کرنا ہے۔ وزیر اعظم نے کہا کہ عالم گیر حفظان صحت کی کوریج سے لے کر سماجی بہبود کی اسکیموں تک، دھویں سے پاک کچن سے لے کر بینکوں سے محروم طبقات کو بینکاری کی سہولت کی فراہمی تک، ٹیکنالوجی کی رسائی سے لے کر سب کے لیے رہائش تک ان عوامی فلاحی منصوبوں نے بہت سی زندگیاں بدلی ہیں۔
فلاح و بہبود پر بھارت کی توجہ پر بات کرتے ہوئے وزیراعظم نے کہا کہ فلاح و بہبود کا بھارتی تصور محض ایک بیماری کے علاج تک محدود نہیں ہے بلکہ ملک نے احتیاطی حفظان صحت پر وسیع پیمانے پر کام کیا ہے ۔ جناب مودی نے بتایا کہ بھارت کی اہم صحت عامہ کی اسکیم آیوش مان بھارت کے مستفیدین کی تعداد امریکہ اور کئی یورپی ممالک کی آبادی سے کہیں زیادہ ہے۔ یہ دنیا کی سب سے بڑی فلاحی اسکیم ہے۔ ادویات اور طبی سامان کی قیمتوں میں بہت تخفیف کی گئی ہے۔
وزیر اعظم نے بتایا کہ بھارت کورونا وبا سے نمٹنے میں عالمی ٹیکہ کاری کے عمل میں مرکزی کردار ادا کر رہا ہے۔ فلاح و بہبود کے لیے ہمارا وژن جتنا گھریلو ہے اتنا ہی عالمی بھی ہے۔ بھارت کے پاس صحت اور فلاح و بہبود کے میدان میں دنیا کو دینے کے لیے بہت کچھ ہے۔ انھوں نے لوگوں کو دعوت دی کہ وہ بھارت کو روحانی اور تندرستی کی سیاحت کے میدان میں یوگا اور آیوروید کا مرکز بنائیں۔ ہمارا یوگا ااور آیوروید صحت مند سیارے کی تعمیر میں اہم کردار ادا سکتے ہیں۔ وزیر اعظم نے کہا کہ ہمارا مقصد ہے کہ انھیں دنیا کے سامنے اس زبان میں پیش کریں جسے وہ سجھتے ہیں۔
جناب مودی نے یوگا اور دھیان کی جانب بڑھتی ہوئی عالمی توجہ پر زور دیا۔ انہوں نے یہ بھی کہا کہ تناؤ اور ڈپریشن بڑھتا ہوا چیلنج ہیں اور امید ظاہر کی کہ ہارٹ فل نیس پروگرام سے اس سے نمٹنے میں مدد ملے گی ۔ وزیر اعظم نے اپنے خطاب کے اختتام پر کہا کہ بیماری سے پاک شہری اور ذہنی طور پر مضبوط شہری بھارت کو نئی بلندیوں تک لے جائیں گے۔
الیکٹرانکس اور اطلاعات تکنالوجی کی وزارت
سی ای آر ٹی-اِن اورپاور- سی ایس آئی آر ٹیز نے سائبر سیکیورٹی مشق ‘پاورایکس-2022 کا مشترکہ طور پرانعقاد کیا
موضوع: ‘آئی ٹی اور او ٹی بنیاڈی ڈھانچے میں سائبر کی جانب سے کی جانے والی جدت طرازی کا دفاع کیا جانا’
انڈین کمپیوٹر ایمرجنسی رسپانس ٹیم  نے پاور-سی ایس آئی آر ایس  کے تعاون سے کل یہاں بجلی کے شعبے سے تعلق رکھنے والے 193 اداروں کے لیے سائبر سیکیورٹی مشق ‘پاور ایکس’ کو کامیابی کے ساتھ ڈیزائن اور منعقد کیا۔ پاور- سی ایس آئی آر ٹیز کے عہدیداروں کی ایکسرسائز کا منصوبہ تیار کرنے والی ٹیم نے مشق کے دن سی ای آر ٹی-اِن ٹیم کے ساتھ بطور مشق رابطہ کار کام کیا۔ مشق کا مقصد آئی ٹی اور او ٹی سسٹمز میں سائبر واقعے کی شناخت کرنا، اس کا تجزیہ کرنا اور اس کا جواب دینا تھا۔
مشق کا موضوع تھا: ‘آئی ٹی اور او ٹی بنیاڈی ڈھانچے میں سائبر کی جانب سے کی جانے والی جدت طرازی کا دفاع کیا جانا’۔ ایکسرسائز ‘پاور ایکس’ کی میزبانی سی ای آر ٹی-اِن نے اپنے ایکسرسائز عمل پلیٹ فارم پر کی تھی۔ پاور سیکٹر کے مختلف اداروں کے تقریباً ساڑھے تین سو سے زیادہ عہدیداروں نے اس تقریب میں شرکت کی۔‘پاور ایکس’ مشق اپنے مقاصد کو پورا کرنے میں کامیاب رہی اور اس نے شرکاء کی سائبر سیکورٹی کے واقعات کو سمجھنے، مشق کرنے اور اس سے نمٹنے میں مدد کی۔
شہری ہوابازی کی وزارت
اے اے وائی ہوائی اڈے ’اوسر‘ اسکیم کے توسط سے مقامی کاریگروں اور مصنوعات کو فروغ بخشنے کے لیے سیلف ہیلپ گروپس کو پلیٹ فارم عطا کر رہے ہیں
’اوسر‘ ایس ایس جی کو مقامی مصنوعات کی نمائش کرنے کا ایک موقع فراہم کرے گا
خواتین، کاریگروں اور دستکاروں کی صلاحیت کو نکھارنے اور انہیں مناسب موقع فراہم کرنے کے لیے وزیر اعظم جناب نریندر مودی کی سوچ کے موافق ایئرپورٹ اتھارٹی آف انڈیا  نے اپنے ہوائی اڈوں پر سیلف ہیلپ گروپس  کو اپنے علاقے کی خودکار طور پر تعمیر کردہ مصنوعات کی فروخت/نمائش کے لیے مقام مختص کرنے کی پہل کی ہے۔
’’اوسر‘‘  اسکیم کے تحت خود انحصاری کے لیے اپنے خاندانوں کو عملی طور پر مؤثر خودکار گروہوں میں منظم کرنے میں ضرورت مندوں کی مدد کرنے کا موقع فراہم کیا گیا ہے۔ یہ اے اے آئی کی ایک پہل ہے۔ اس اسکیم کے تحت اے اے آئی کے ذریعے چلائے جانے والے ہر ایک ہوائی اڈے پر 200-100 مربع فٹ کا علاقہ متعین کیا گیا ہے۔ سیلف ہیلپ گروپس کو ایک ایک کرکے 15 دنوں کی مدت کے لیے یہ مقام مختص کیا جا رہا ہے۔ چنئی، اگرتلہ، دہرہ دون، کشی نگر، ادے پور اور امرتسر ہوائی اڈے پر کچھ دکانیں پہلے ہی شروع کی جا چکی ہیں۔ ان دکانو پر ہوائی مسافروں کو مقامی خواتین کے ایس ایچ جی اپن گھر کی بنی مقامی مصنوعات جیسے مرمرے، ڈبہ بند پاپڑ، اچار، بانس سے بنے لیڈیز بیگ/بوتل/لیمپ سیٹ، مقامی ساز و سامان، روایتی دستکاری، قدرتی رنگ، کڑھائی اور موجودہ ڈیزائن کے ساتھ دیسی بُنائی کی نمائش اور مارکیٹنگ کر رہے ہیں۔
اس کے علاوہ دیگر کئی اے اے آئی ہوائی اڈے ایسے سیلف ہیلف گروپس کو ریاستی حکومتوں کے تال میل سے جگہ مختص کرنے کے عمل میں ہے۔ ان میں رانچی، کولکاتا، وارانسی، اندور، بھوپال، وڈودرا، بیلگاوی، مدورئی، کوئمبٹور، کالی کٹ، سورت، بھونیشور، رائے پور، سلچر، ڈبرو گڑھ اور جورہاٹ شامل ہیں۔
اے اے آئی ہوائی اڈوں پر جگہ مختص کرکے ایس ایچ جی کو مضبوط کرنے کی یہ پہل ان چھوٹے گروہوں کو بڑا پلیٹ فارم فراہم کرے گا اور انہیں اپنی مصنوعات کو بڑے پیمانے پر فروغ دینے /بازار میں بڑی آبادی تک پہنچنے کے لیے تیار کرے گا۔
اس کے لیے سیلف ہیلپ گروپس سے درخواستیں اے اے آئی پورٹل  پر اس مخصوص ریاست کے ہوائی اڈے پر الاٹمنٹ کے لیے موصول ہوتی ہیں، جہاں ایس ایچ جی واقع ہیں۔ خواہش مند ایس ایچ جی اے اے آئی پورٹ  کے توسط سے درخواست دے سکتے ہیں۔
اے اے آئی کے چنئی ہوائی اڈہ پر ایس ایچ جی آؤٹ لیٹ
دہرہ دون ہوائی اڈہ پر ایس ایچ جی آؤٹ لیٹ
اگرتلہ ہوائی اڈہ پر ایس ایچ جی
ادے پور ہوائی اڈہ پر ایس ایچ جی آؤٹ لیٹ
صحت اور خاندانی بہبود کی وزارت
ڈاکٹر ہرش وردھن نے بہار میں اے ای ایس / جے ای کیسوں کی صورتحال کا جائزہ لیا
وزیر صحت نے مختلف امراض کے ماہرین کی ایک مرکزی ٹیم کو مظفرپورجانے کی ہدایت کی ہے یہ ٹیم کل وہاں پہنچ جائے گی
نئیدہلی12جون۔صحت اور خاندانی فلاح وبہبود کے مرکزی وزیر ڈاکٹر ہرش وردھن نے بہار میں اے ای ایس / جے ای کیسوں کی صورتحال کا جائزہ لیا۔ انہوں نے کہا :’’ میں نے بہار کے وزیر صحت جناب منگل پانڈے سے حال ہی میں ملاقات کی ہے اور انہیں وزارت صحت کی طرف سے مکمل حمایت کا یقین دلایا ہے ۔ ‘‘
ریاست بہار کو دی جانے والی حمایت کی تفصیل بتاتے ہوئے ڈاکٹر ہرش وردھن نے کہا :’’ ماہرین امراض کی اعلیٰ سطح کی ایک ٹیم وزارت صحت کی طرف سے تشکیل دی گئی ہے اور اسے بہار کے لئے متعین کیا گیا ہے ۔ یہ ٹیم کل بہار پہنچ جائے گی ۔ این سی ڈی سی / این وی بی ڈی سی پی / آئی سی ایم آر / ایمس ، پٹنہ / وزارت صحت کا بچوں کی صحت کے دیکھ بھال کاڈویژن اس ٹیم کا حصہ ہوں گے اور یہ دماغی امراض / دماغی ورم کے کیسوں کے بڑھنے کا جائزہ لے گی اور ان کی روک تھام اور کنٹرول کی کارروائیوں میں ریاستی حکومت کی مدد کرے گی۔ یہ اس مرکزی ٹیم کے علاوہ ہوگی ، جو پہلے ہی مظفر پور میں موجود ہے ۔ اس مرکزی ٹیم نے صورتحال کا جائزہ لینے اورریاستی حکومت کی مدد کے لئے مختلف اسپتالوں کا دورہ کیا ہے۔‘‘
نوتشکیل شدہ مرکزی ٹیم مندرجہ ذیل ارکان پرمشتمل ہے :
- ڈاکٹر رام سنگھ ، جوائنٹ ڈائریکٹر اور انچارج ، این سی ڈی سی، برانچ پٹنہ ۔
- ڈاکٹر سوربھ گوئل ، اسسٹنٹ ڈائریکٹر آئی ڈی ایس پی ، این سی ڈی سی، دہلی ۔
- ڈاکٹر پونم ویلاموری ، ماہر حشریات، این وی بی ڈی سی پی ۔
- ڈاکٹر لوکیش تیواری ، بچوں کی بیماریو ں کے شعبے کے ایسوسی ایٹ پروفیسر ، ایمس پٹنہ ۔
- ڈاکٹر ارون سنگھ ،صحت اور خاندانی فلاح وبہبود کی وزارت میں بچوں کی صحت کے ڈویژن کے آر بی ایس کے قومی مشیر ۔
- ڈاکٹر کرشنا پانڈے ،سائنسداں ایف ، آر ایم آر سی پٹنہ۔
اس وقت مظفر پور کے شری کرشنا میڈیکل کالج اور اسپتال میں بخار ، خون میں گلوکوز کی کمی اور بے ہوشی سے متعلق 22 مریض داخل کئے گئے ہیں، جن میں سے 11 مریضوں کو آج داخل کیا گیا ہے ۔ خون میں گلوکوز کی کمی کی وجہ سے کسی مریض کی موت کی اطلاع نہیں ملی ہے ۔
وزیر صحت نے یہ بھی کہا کہ صحت کی وزارت اے ای ایس کو بڑھنے سے روکنے کے لئے کھانوں میں تغذیہ بخش اجزا اور گلوکوز کی تقسیم کے سلسلے میں خواتین اور بچوں کی ترقی سے متعلق وزارت کے ساتھ تال میل قائم کئے ہوئے ہے۔
م ن ۔ج ۔رم
U-2386
(Visitor Counter : 36
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد187.46کروڑسے تجاوزکرگئی
12سے14سال کے نو عمر افراد کو2.61کروڑ سے زیادہ ٹیکے لگائے گئے ہیں
بھارت میں سردست 15,079 مریض زیر علاج ہیں
گذشتہ 24 گھنٹوں میں2,527نئے معاملات درج کئے گئے
سردست شفایابی کی شرح98.756 فیصد ہے
متاثرہ پائے جانے والے مریضوں کی ہفتہ واری شرح0.50فیصد ہے
نئی دلّی ،23 اپریل، 2022/
آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کیمجموعی تعداد187.46کروڑسے تجاوز کر گئی ہے۔ملک بھر میں2,29,79,714 سیشنز کا انعقاد کرکے یہ حصولیابی حاصل کی گئی۔
12سے14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 2.61 کروڑ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔ ان افراد کو اب تک3,10,701 احتیاطی خوراک کے ٹیکے لگائے جاچکے ہیں۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10404669
|
|
دوسری خوراک
|
|
10011428
|
|
احتیاطی خورک
|
|
4677062
|
|
صف اوّل کے کارکنان
|
|
پہلی خوراک
|
|
18414845
|
|
دوسری خوراک
|
|
17531023
|
|
احتیاطی خورک
|
|
7302706
|
|
12 سے 14 سال کی عمر کےنوعمر بچے
|
|
پہلی خوراک
|
|
26195248
|
|
دوسری خوراک
|
|
2344222
|
|
15 سے 18 سال کی عمر کے نوجوان
|
|
پہلی خوراک
|
|
58094473
|
|
دوسری خوراک
|
|
41179707
|
|
18 سے 44 سال کی عمر کے افراد
|
|
پہلی خوراک
|
|
555446538
|
|
دوسری خوراک
|
|
475009338
|
|
احتیاطی خوراک
|
|
65670
|
|
45 سے 59 سال کی عمر کے افراد
|
|
پہلی خوراک
|
|
202877959
|
|
دوسری خوراک
|
|
187274923
|
|
احتیاطی خوراک
|
|
245031
|
|
60 سال سے زیادہ عمر کے افراد
|
|
پہلی خوراک
|
|
126834923
|
|
دوسری خوراک
|
|
116662918
|
|
احتیاطی خوراک
|
|
14099853
|
|
احتیاطی خوراک
|
|
2,63,90,322
|
|
میزان
|
|
1,87,46,72,536
ملک بھر میں سردست زیر علاج مریضوں کی تعداد15,079ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا0.04 فیصد ہیں ۔
نتیجے کے طور پر شفایابی کی شرح98.75 فیصد ہوگئی ہے۔ پچھلے 24 گھنٹے میں1,656مریض روبہ صحت ہوئے ہیں۔ اس کے ساتھ ہی اب تک شفایاب ہونے والوں کی مجموعی تعداد4,25,17,724ہوگئی ہے۔
گزشتہ 24 گھنٹے کے دورا ن2,527 نئے معاملے درج ہوئے ہیں۔
گذشتہ 24 گھنٹے میں مجموعی طور پر4,55,179 کووڈ-19 کے نمونوں کی جانچ کی گئی ۔بھارت میں اب تک مجموعی طور پر83.42 کروڑ سے زیادہ نمونوں کی جانچ کی جاچکی ہے۔
اب جب کہ ملک بھر میںطبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست0.50 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 0.56فیصد ہے۔
وزارت دفاع
دفاعی تفویض خطابات تقریب 
صدر نے مسلح افواج اور انڈین کوسٹ گارڈ کے حاضر سروس اور ریٹائرڈ اہلکاروں کو 52 اے وی ایس ایم، ایک بار ٹو اے وی ایس ایم، تین یو وائی ایس ایم اور 28 پی وی ایس ایم پیش کئے
صدر جمہوریہ محترمہ دروپدی مرمو، جو مسلح افواج کی سپریم کمانڈر ہیں، نے نئی دہلی میں منعقدہ دفاعی تفویض خطابات تقریب  کے دوران مسلح افواج اورانڈین کوسٹ گارڈ کے 84 حاضر سروس اور ریٹائرڈ اہلکاروں کو ممتاز خدمات کے لئے 27 جون 2023 کو ایوارڈز پیش کیے۔ صدر جمہوریہ نے 52 اتی وششٹ سیوا میڈل ، ایک بارٹو اے وی ایس ایم ، تین اتم یودھ سیوا میڈل  اور 28 پرم وششٹ سیوا میڈلز  اہلکاروں کو غیر معمولی خدمات کے لیے دیے۔ایوارڈ جیتنے والوں کی فہرست، پیشکش کی ترتیب کے اعتبار سے مندرجہ ذیل ہے:
اٹی وششٹ سیوا میڈل
1. آئی سی -42300ایچ لیفٹیننٹ جنرل پی این اننت نارائنن، سینا میڈل، انفنٹری 
2. آئی سی-43218اے لیفٹیننٹ جنرل پرمجیت سنگھ منہاس، آرمرڈ 
3. آئی سی-47482ایل لیفٹیننٹ جنرل ہرمندر سنگھ کہلون، سینا میڈل، کور آف انجینئرز 
4. آئی سی-41934ایم لیفٹیننٹ جنرل سنیل پوری گوسوامی، وششٹ سیوا میڈل، آرمی ایئر ڈیفنس 
5. ایم آر -04896کے لیفٹیننٹ جنرل دلجیت سنگھ، وششٹ سیوا میڈل، آرمی میڈیکل کور 
6. آئی سی-44515اے لیفٹیننٹ جنرل ویلیودھن سری ہری، شوریہ چکر، سینا میڈل، پیادہ فوج 
7. آئی سی -47004ایف لیفٹیننٹ جنرل پدم سنگھ شیخاوت، سینا میڈل، میکانائزڈ انفنٹری 
8. آئی سی -47657ایچ لیفٹیننٹ جنرل مائیکل انتھونی جیوڈ فرنانڈیز، وششٹ سیوا میڈل، کور آف انجینئرز 
9. آئی سی -42887ایم لیفٹیننٹ جنرل پردیپ کمار چہل، کور آف انٹیلی جنس 
10. ڈی آر -10421ڈبلیو لیفٹیننٹ جنرل ستیش رام چندرن ائیر، آرمی انٹیلی جنس کور 
11. ایم آر -05138وائی میجر جنرل  ارندم چٹرجی، وششٹ سیوا میڈل، آرمی میڈیکل کور 
12. آئی سی -49349ایف میجر جنرل  ونیت گور، کور آف الیکٹرانکس اینڈ مکینیکل انجینئرز 
13. آئی سی -48518ایل میجر جنرل  موہت ملہوترا، سینا میڈل، آرمرڈ کور 
14. آئی سی -48520ایچ میجر جنرل  سنجے مترا، انفنٹری 
15. آئی سی -48681ایل میجر جنرل  راگھواچاری سنتھنا رمن، یودھ سیوا میڈل، انفنٹری 
16. آئی سی -48989وائی میجر جنرل  راجیو گھئی، سینا میڈل
وزارت دفاع
ہندوستانی فوج نے، 24 ویں کارگل وجے دیوس کی یاد میں نئی دہلی سے دراس تک تینوں افواج سے تعلق رکھنے والی صرف خواتین پر مشتمل موٹرسائیکل ریلی کا آغاز کیا
ہندوستانی فوج نے، 1999 کی کارگل جنگ میں پاکستان پر فتح کے 24 سال کی یاد منانے کے لئے اور خواتین کے ناقابل تسخیر جذبے کو اجاگر کرنے کے لیے، نیشنل وار میموریل، دہلی سے کارگل وار میموریل، دراس  تک تینوں افواج سے تعلق رکھنے والی 'ناری سشکتی کرن خواتین موٹر سائیکل ریلی' کا آغاز کیا۔ تمام خواتین پر مشتمل موٹر سائیکل ریلی کو آرمی چیف جنرل منوج پانڈے نے 18 جولائی 2023 کو نیشنل وار میموریل، نئی دہلی سے جھنڈی دکھا کر روانہ کیا۔ آرمی وائیوز ویلفیئر ایسوسی ایشن کی چیئرپرسن محترمہ ارچنا پانڈے بھی اس موقع پر موجود تھیں۔ نیشنل وار میموریل میں فلیگ آف کے لیے، ٹی وی ایس موٹر کمپنی کے ہیڈ بزنس - پریمیم سمیت فوجی اور سویلین معززین اور دیگر اسپانسرز موجود تھے۔ نیشنل وار میموریل پر ایک جم غفیر کے ذریعہ ریلی کے اراکین کی حوصلہ افزائی اور ہمت افزائی کی گئی ۔
پچیس رکنی تینوں افواج سے تعلق رکھنے والی مضبوط ٹیم میں دو ویر ناری، جن میں سے ایک حاضر سروس، 10 ہندوستانی فوج کی خواتین افسران، ہندوستانی فضائیہ اور ہندوستانی بحریہ کی ایک ایک خاتون افسر، ہندوستانی فوج کی تین خواتین سپاہی اور آٹھ مسلح افواج کے جوڑے شامل ہیں۔ یہ ٹیم کارگل جنگ میں مسلح افواج کی فیصلہ کن فتح کا جشن منائے گی اور ان فوجیوں کو خراج عقیدت پیش کرے گی، جنہوں نے قوم کی خدمت میں اپنی جانوں کا نذرانہ پیش کیا۔ یہ ریلی تقریباً 1000 کلومیٹر کا فاصلہ طے کرے گی، جس میں یہ ٹیم ہریانہ، پنجاب کے میدانی علاقوں اور جموں و کشمیر اور لداخ کے بلند و بالا پہاڑی راستوں سے ہوتی ہوئی، 25 جولائی 2023 کو دراس میں کارگل وار میموریل پہنچے گی۔ ریلی کے دوران، ٹیم این سی سی کیڈٹس، مختلف اسکولوں/ کالجوں کے طلباء، سابق فوجیوں اور ویر ناریوں کے ساتھ بات چیت کرے گی۔ اس ریلی کے لیے ہندوستانی فوج نے ٹی وی ایس موٹر کمپنی کے ساتھ شراکت داری کی ہے اور شرکاء ٹی وی ایس رونین موٹر سائیکلوں پر سوار ہوں گے۔
چیف آف آرمی اسٹاف، جنرل منوج پانڈے نے پوری ٹیم کو ایسے چیلنجنگ سفر کو شروع کرنے کے لیے شاباشی دی، جس میں عزم، ناری شکتی اور قوم کی تعمیر میں خواتین کے اہم کردار کو نمایاں کیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔

U-7146
(Visitor Counter : 74
کابینہ
کابینہ نے سمندری مسافروں کی اہلیت کے سرٹیفکیٹس کی یکطرفہ ؍دو طرفہ منظوری کے لئے بیرون ملکوں کے ساتھ ماڈل مفاہمت ناموں کو منظوری دی ہے
نئی دہلی ، 22؍جنوری2020: وزیر اعظم جناب نریندر مودی کی زیر صدارت مرکزی کابینہ نے سمندری مسافروں کے لئے ٹریننگ ، سرٹیفیکیشن اور واچ کیپنگ 1978 میں ترمیم کر کے معیارات سے متعلق عالمی کنوینشن کے ضابطہ 1/10کے تحت سرٹیفکیٹ کی یکطرف ؍دوطرفہ منظوری سے متعلق ماڈل مفاہمت نامے کو منظوری دی ہے۔ اس مفاہمت نامے پر جہاز رانی اور خارجی امور کے وزیر کی منظور ی کے ساتھ حکومت ہند کی جہاز رانی کے ڈائریکٹر جنرل اور خارجی ملکوں میں ان کے ہم منصبوں کے درمیان دستخط کئے جائیں گے۔
فوائد
یکطرفہ مفاہمت نامےسے ہندوستانی بحری مسافروں کو جہاز رانی کے ڈائریکٹر جنرل کے جاری کردہ سرٹیفکیٹس کی کسی دیگر ملک کے ذریعے یکطرفہ منظوری کا راستہ ہموار ہوگا اور اس کے لئے ہندوستان کے ذریعے اسی طرح کی منظوری کی ضرورت نہیں ہوگی۔
لہٰذا ہندوستانی بحری مسافر اس ملک کے جھنڈے کے تحت جہازوں میں ملازمت کے حقدار ہوں گے اور اس سے ملازمت کے مواقع بڑھیں گے۔اس مجوزہ دو طرفہ مفاہمت نامے سے ہندوستان اور کوئی دیگر ملک اس بات کے اہل ہوں گے کہ وہ بحری تعلیم و تربیت ، اہلیت کے سرٹیفکیٹس، تصدیقات، تربیت اور طبی فٹنس سرٹیفکیٹس کے دستاویزی ثبوت کو باہمی طورپر تسلیم کر سکیں گے۔ یہ وہ سرٹیفکیٹس ہیں ، جنہیں ان بحری مسافروں کو جاری کیا جاتا ہے، جو ایس ٹی سی ڈبلیو کنونشن کے ضابطہ 1/10کے التزامات کے مطابق متعلقہ ملکوں کے شہری ہیں۔دوطرفہ مفاہمت نامے سے دونوں ملکوں کے سمندری مسافر جہازوں پر ملازمت کے مستحق ہوں گے۔
نوجوانوں کے امور اور کھیل کود کی وزارت
نو جوانوں کے امور اور کھیل کود کی وزارت نے کل ہند کیرم فیڈریشن کو قومی کھیل کود فیڈریشن تسلیم کیا
نئی دہلی،08 مارچ / نو جوانوں کے امور اور کھیل کود کی وزارت نے کل ہند کیرم فیڈریشن  کو قومی کھیل کود فیڈریشن کے طور پر فوری طور سے 31 مارچ ، 2019 ء تک یا دلّی ہائی کورٹ کے اِس سے متعلق فیصلے تک ، جو بھی پہلے وقوع پذیر ہو ، کی مدت کے لئے اپنی جانب سے منظوری دے دی ہے ۔ یہ منظوری اس مقصد سے دی گئی ہے کہ آئندہ منعقد ہونے والے قومی اور بین الاقوامی مقابلوں میں بھارتی ایتھلیٹ حصہ لے سکیں ۔ اس منظوری کا مطلب یہ ہے کہ اے آئی سی ایف کو بھارت میں کیرم اسپورٹس کے فروغ کے سلسلے میں ایک بڑا کردار ادا کرنے کی اجازت دی گئی ہے ۔ یہ اعتراف اور اجازت ایسی ہے ، جس پر حکومت کے ذریعے ، اُس صورت میں نظر ثانی کی جا سکتی ہے ، جب آل انڈیا کیرم فیڈریشن کی جانب سے میمورینڈم آف ایسوسی ایشن پیش کیا جائے یا اس کے طریقۂ کار کے سلسلے میں سرکاری رہنما خطوط ، جن میں وقتاً فوقتاً ترمیم ہوتی رہتی ہے ، سے متعلق تنازعہ پیدا ہوتا ہے تو بھی نظر ثانی کا عمل کیا جا سکتا ہے ۔
واضح رہے کہ کیرم اسپورٹ کو ‘ دیگر ’ زمرے میں رکھا گیا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 1507
(Visitor Counter : 43